రక్షణ మంత్రిత్వ శాఖ
ఈశాన్య ప్రాంతంలో ప్రభుత్వం వేగవంతమైన అభివృద్ధి కార్యక్రమాలు 'లుక్ ఈస్ట్ పాలసీ'ని 'యాక్ట్ ఈస్ట్ పాలసీ'గా మార్చాయి: రక్షణ మంత్రి శ్రీ రాజ్నాథ్ సింగ్
ప్రధాన మంత్రి గతి శక్తి మాస్టర్ ప్లాన్ ఈశాన్య ప్రాంతంలో మౌలిక సదుపాయాలను అభివృద్ధి చేయడంలో శక్తి గుణకం వలె పనిచేస్తుంది: రక్షణ మంత్రి
సాహసోపేతమైన విధానపర సంస్కరణలు, ప్రపంచ శ్రేణి మౌలిక సౌకర్యాలు, అత్యున్నత మైన నైపుణ్యంతో మాత్రమే నవభారతం సాధ్యమవుతుంది: రక్షణ మంత్రి
రక్షణ మంత్రి శ్రీ రాజ్నాథ్ సింగ్ ఈశాన్య ప్రాంతంలోని ప్రభుత్వ-వేగవంతమైన అభివృద్ధి కార్యక్రమాలు 'లుక్ ఈస్ట్ పాలసీ'ని 'యాక్ట్ ఈస్ట్ పాలసీ'గా మార్చాయని, ఈశాన్య ప్రాంతంలో సర్వతోముఖాభివృద్ధికి దారితీసిందని అన్నారు. అన్ని రాష్ట్రాలు ఆగ్నేయాసియా దేశాలతో వాణిజ్యాన్ని మెరుగుపరచుకోవడానికి వీలు కల్పిస్తున్నాయని పేర్కొన్నారు. భారత సైన్యం, అస్సాం, మేఘాలయ, అరుణాచల్ ప్రదేశ్, త్రిపుర, మిజోరం, మణిపూర్ , నాగాలాండ్ రాష్ట్ర ప్రభుత్వాలు, గౌహతిలో నార్త్ ఈస్టర్న్ జోన్ కల్చరల్ కౌన్సిల్  నిర్వహించిన 'సెలబ్రేటింగ్ కంట్రిబ్యూషన్ ఆఫ్ ఇండియాస్ నార్త్ ఈస్ట్ రీజియన్  ఇన్ నేషన్ బిల్డింగ్' అనే అంశంపై రెండు రోజుల కాన్క్లేవ్లో ఆయన వీడియో సందేశం ద్వారా ప్రసంగించారు. , .
ఈశాన్య ప్రాంతంలో మౌలిక సదుపాయాలను అభివృద్ధి చేయడంలో ప్రధాన మంత్రి గతి శక్తి మాస్టర్ ప్లాన్ శక్తి గుణకారిగా పనిచేస్తుందని రక్షణ మంత్రి అన్నారు. “ప్రధాన మంత్రి గతి శక్తి ద్వారా రోడ్డు నిర్మాణం, రైల్వేల విస్తరణ లేదా జలమార్గాల మెరుగుదల ఏదైనా, అభివృద్ధి వేగాన్ని బలోపేతం చేయడానికి తాము కట్టుబడి ఉన్నాముని, ఇంధన రంగంలో కూడా చాలా పురోగతి సాధించామని రక్షణ మంత్రి తెలిపారు. సోలార్, హైడల్ ప్రాజెక్ట్లలో పురోగతిని నిర్ధారించుకుని మారుమూలాలకు విద్యుత్ అందించే పనిని పూర్తి చేశామని అన్నారు. .
5జి సౌకర్యాలను ప్రవేశపెట్టిన దేశాల సరసన భారత్ చేరడం టెలికాం రంగంలో ఒక విప్లవమని రక్షణ మంత్రి అన్నారు. ఈశాన్య రాష్ట్రాలలోని ప్రతి మారుమూల ప్రాంతాలకు ఐటీ, టెలికామ్ సౌకర్యాలను విస్తరింపజేస్తామని ప్రజలకు హామీ ఇచ్చారు. “ఇది ఆర్థికాభివృద్ధి, సుపరిపాలన, ప్రజా సంక్షేమాన్ని నిర్ధారిస్తుంది. ఈశాన్య యువ తరం కష్టపడి పనిచేసే స్వభావం ఉన్న వారు. ఈజ్ ఆఫ్ డూయింగ్ బిజినెస్ కోసం ప్రభుత్వం కల్పిస్తున్న సౌకర్యాల కారణంగా ఈశాన్య ప్రాంతం బంగారు భవిష్యత్తు దిశగా పయనిస్తోందని నాకు పూర్తి నమ్మకం ఉంది’ అని రక్షణ మంత్రి అన్నారు.
సాహసోపేతమైన విధాన సంస్కరణలు, ప్రపంచ స్థాయి మౌలిక సదుపాయాలు, అత్యున్నత స్థాయి ప్రతిభతో మాత్రమే నవ భారత నిర్మాణం సాధ్యమవుతుందని రక్షణ మంత్రి అన్నారు. “ఆరోగ్యం, విద్య, పర్యావరణం, క్రీడలు, గ్రామీణాభివృద్ధి, ఉపాధి, చిన్న తరహా పరిశ్రమల ద్వారా ఈశాన్య ప్రాంతంలోని ప్రతి పౌరుని అభివృద్ధికి తాము కట్టుబడి ఉన్నాము. మా ప్రభుత్వ నినాదమైన 'సబ్కా సాథ్, సబ్కా వికాస్ మరియు సబ్కా విశ్వాస్'లో ఈశాన్య ప్రాంత ప్రజల కృషి చాలా ముఖ్యమైన పాత్ర పోషిస్తుంది అని రాజ్ నాథ్ సింగ్ అన్నారు.
ఈశాన్య ప్రాంతంలోని అనేక మంది వీరులు, వీరనారీల శౌర్యం, ధైర్యసాహసాలకు నివాళులర్పిస్తూ, రక్షణ మంత్రి, మొఘల్లకు వ్యతిరేకంగా సరైఘాట్ యుద్ధంలో అహోం సైన్యాన్ని గొప్ప కమాండర్ లాచిత్ బోర్ఫుకాన్ నడిపించిన విధానాన్ని గుర్తు చేసుకున్నారు. 1857 తిరుగుబాటు సమయంలో అస్సాంను బ్రిటిష్ పాలన నుండి విముక్తి చేయడానికి మణిరామ్ దేవాన్ చేసిన త్యాగం, 1890లో మణిపురి సైన్యానికి నాయకత్వం వహించిన బీర్ టికేంద్రజిత్ సింగ్, అరుణాచల్ ప్రదేశ్కు చెందిన మోజె రిబా నాగ్, బ్రిటిష్ తో గొప్ప పోరాటం చేసిన మణిపూర్ రాణి గైడిన్లియు మొదలైనవారు చిరస్మరణీయులని ఆయన అన్నారు. “గెరిల్లా యుద్ధంలో నైపుణ్యం కలిగిన మేఘాలయకు చెందిన ఖాసీ చీఫ్ యు తిరోట్ సింగ్కు వందనం చేస్తున్నానని తెలిపారు. కాచర్ తిరుగుబాటుకు నాయకత్వం వహించిన వీర్ సెంగ్యా సంబుధన్ ఫోంగ్లోకు నమస్కరిస్తున్నానని, అదేవిధంగా, నేను మిజోరాం రాణి రోపుయిల్లానీ కూడా వందనీయురాలని శ్రీ రాజ్నాథ్ సింగ్ అన్నారు.
ఆజాదీ కా అమృత్ మహోత్సవ్ వేడుకల్లో భాగంగా, భారత సైన్యం, ఈస్టర్న్ కమాండ్ ప్రధాన కేంద్రం ఆధ్వర్యంలో 20న 'సెలబ్రేటింగ్ కంట్రిబ్యూషన్ ఆఫ్ ఇండియాస్ నార్త్ ఈస్ట్ రీజియన్  నేషన్ బిల్డింగ్' అనే అంశంపై 20, 21 నవంబర్ రెండు రోజుల కాన్క్లేవ్ను నిర్వహించింది.
వేడుకలో భాగంగా, 20 నవంబర్ 2022న నారంగి మిలిటరీ స్టేషన్లో జరిగిన ప్రత్యేక కార్యక్రమంలో ఎన్ఈఆర్ వీర నారీలను సత్కరించారు. దాదాపు 100 మంది వీర్ నారీలు ఈ రకమైన మొదటి ఔట్రీచ్ కార్యక్రమానికి హాజరయ్యారు. ఇతర కార్యక్రమాలలో సాయుధ దళాలచే ఆయుధాలు/పరికరాల ప్రదర్శన, సాహస కార్యకలాపాల ప్రదర్శన, ఫ్యూజన్ బ్యాండ్, సాంస్కృతిక ప్రదర్శనలు, స్థానిక పాప్ బ్యాండ్ల ప్రత్యేక ప్రదర్శన లు జరిగాయి.
అస్సాం, మణిపూర్ మరియు మేఘాలయ ముఖ్యమంత్రులు, ఈస్టర్న్ కమాండ్ లెఫ్టినెంట్ జనరల్ రాణా ప్రతాప్ కలిత, ఇతర ప్రముఖులు ఈ సమావేశంలో పాల్గొన్నారు.